b'\n_START_ARTICLE_\nGusli\n_START_SECTION_\nEtimologia\n_START_PARAGRAPH_\nEn l\'\xc3\xa8poca del Rus de K\xc3\xadev es creu que el terme gusli es referia, simplement, a qualsevol instrument de corda en general. L\'arrel del terme procedeix de la paraula que designa el so del vent. El terme finalment va ser associat al gusli-psaltiri trapezo\xc3\xafdal, que pot haver-se originat a Bizanci.\n_START_SECTION_\nHist\xc3\xb2ria\n_START_PARAGRAPH_\nEl gusli \xc3\xa9s un dels instruments musicals m\xc3\xa9s antics que ha jugat un paper m\xc3\xa9s important en la cultura musical de R\xc3\xbassia. Els historiadors grecs Teofilacte Simocatta i Te\xc3\xb2fan van ser els primers a esmentar el gusli._NEWLINE_Durant la guerra entre bizantins i eslaus del segle VI, els bizantins van capturar presoners eslaus i van trobar un instrument musical anomenat gusli._NEWLINE_Els autors \xc3\xa0rabs Al-Masudi i Ibn-Dastan l\'esmentent al segle X._NEWLINE_Vertkov afirma que les primeres mencions del gusli es remunten a l\'any 591, al Tractat de Teofilacte Simocatta que descriu que l\'instrument era utilitzat pels eslaus de la zona on posteriorment sorgiria el regne de la Rus de K\xc3\xadev._NEWLINE_Es creu que el gusli era l\'instrument que utilitzava el llegendari ministrel Boyan, que apareix a la Hist\xc3\xb2ria de la Campanya d\'Igor._NEWLINE_Els instruments eren utilitzats pels skomoriki m\xc3\xbasics i artistes itinerants. Els arque\xc3\xb2legs han trobat alguns instruments d\'entre cinc i nou cordes i almenys un amb dotze cordes._NEWLINE_La primera pe\xc3\xa7a de m\xc3\xbasica composta per a gusli va ser una can\xc3\xa7\xc3\xb3 ucra\xc3\xafnesa "Oi pid Vyshneyu" que va ser composta a Sant Petersburg l\'any 1803 pel compositor franc\xc3\xa8s F. Bualde.'